Legend of Pupukca. 447 



nei ia Kamalalawalii : "Ua make ia oe o Lonoikamakahiki. Aia kona wahi e make ai ia 

 oe, o kela puu i tika o Waimea, o Hokuula ka inoa. I luna oe o laila me kou man koa, 

 hookahi au hana he olokaa i ka pohaku maluna iho." 



NO KA PUU O HOKUULA. 



Aia no ia puu ma Waimea a hiki i keia la, ma ka hema o Kohala Akau. He 

 puu kaulana loa ia, no ka hoouka kaua ana a Kamalalawalu maluna o laila, me kona 

 koa kaulana o Makakuikalani. Maluna oia puu, aohe pohaku, aohe laau, he mauu ame 

 ka lepo ko luna, aka, ma ka olelo a Kumaikeau ame Kumakaia he pohaku ko luna. 



Ma ko laua olelo ana ia Kamalalawalu, oia kona puuhonua e ola ai, nana ka make. 

 Aole e hiki i ka pohaku, ame ka ihe o lalo ke pii ae i luna, ame ke kanaka, nokamea, he 

 puu kiekie loa, he hapalua mile paha kona kiekie mai ka ili o lalo a ka piko o luna loa. 



A hiki o Kamalalawalu i luna o laila, i nana iho ka hana, aohe pohaku, aohe 

 laau, he lepo wale no. Ia lakou e noho ana, me Kumaikeau laua o Kumakaia, kama- 

 ilio, ia wa i hoouna ia ai na elele e kii ia Lonoikamakahiki ame Pupukea. O Lonoika- 

 makahiki, ma Kealakekua, i Kona, kona wahi i noho ai. A hiki ka elele i mua ona, hai 

 aku la ia ia Lonoikamakahiki: "Ua hiki mai o Kamalalawalu me Makakuikalani, e kaua 

 ia olua; a ua kaua mai nei me Kanaloauo, a ua pio ia Kamalalawalu." 



A lohe o Lonoikamakahiki, ninau mai la ia i ka elele: "Aia i hea e kaua ai?" I 

 aku ka elele: "Aia i Waimea, i luna o kela puu o Hokuula, aia malaila o Kamalalawalu 

 e noho la, me Maui a puni." 



Ma keia lohe ana o Lonoikamakahiki, ia wa na luna i hele ai e houluulu i na ka- 

 naka o Kona a pau loa. Ua olelo ia, elua lau mano kanaka o Kona ia wa. Mai laila 

 aku ka elele, a hiki i Kapapala ma Kau, i laila o Pupukea kahi i noho ai. A lohe ia, hou- 

 luulu ae la ia ia Kau, a hele mai la ma waena o Maunakea ame Hualalai. Holo aku la 

 ka elele, a hiki i Puna, me Hilo, Hamakua, hele mai la lakou ma Kohala, a lohe hele 

 mai la lakou. Ma keia hele ana, ua nui loa na kanaka, ua piha na alanui, ku ka ea o ka 

 lepo i ka wawae o na kanaka. 



KA NUI O NA KANAKA AME NA ALANUI. 



Alanui Akahi. Ma Kaniku mai. (Oia ko Kona.) Elua lau mano kanaka. (Ua 

 like me 32,000 tausani kanaka.) 



